**Csongrád Város Polgármesterétől**

Száma: Önk/186-1/2024.

Témafelelős: Dr. Juhász László

**E l ő t e r j e s z t é s**

**Csongrád Városi Önkormányzat Képviselő-testületének**

**2024. október 03-án tartandó ülésére.**

Tárgy: Döntés Bedő Tamás polgármester fennmaradó szabadságáról és időarányos szabadságtervének elfogadásáról

**Tisztelt Képviselő-testület!**

A Közszolgálati tisztviselőkről szóló 2011. évi CXCIX. törvény (továbbiakban: Kttv.) 225/C.§ (1)-(4)bekezdései rendelkeznek a főállású polgármester szabadságára vonatkozó szabályokról. A főállású polgármester évi 25 munkanap alapszabadságra és 14 munkanap pótszabadságra jogosult.

A Kttv. 225/L. §-a szabályozza azt, hogy a polgármesterre a Kttv. mely rendelkezéseit kell alkalmazni. A polgármester előterjesztése alapján a képviselő-testület minden év február 28. napjáig jóváhagyja a polgármester szabadságának ütemezését. Minden január 31. napjáig a jegyző által vezetett nyilvántartás alapján kell megállapítani a polgármester előző évben igénybe vett szabadságának mértékét, és a ki nem adott szabadságot a tárgyévi szabadságokhoz hozzá kell számítani. A polgármesternek a szabadságot az esedékesség évében, de legkésőbb a következő év március 31. napjáig kell igénybe venni, vagy kiadni.

A Kttv. 104.§ (6)bekezdése, 107.§-a, valamint 225/L.§ (1)bekezdése szerint a polgármester szabadság kiadására vonatkozó igénye a polgármester foglalkoztatási jogviszonyának fennállása alatt nem évül el, a fel nem használt (fennmaradó) szabadságot a polgármester foglalkoztatási jogviszonyának megszűnésekor pénzben meg kell váltani.

Bedő Tamás polgármester 2024. szeptember 30. napjáig ki nem vett szabadságának mértéke 42 nap. A ki nem vett szabadságot a képviselő-testület döntésével meg lehet váltani, azaz pénzben ki lehet fizetni, vagy át lehet vinni a következő évre.

A fentieken túl, az újonnan megalakult képviselő-testületnek el kell fogadnia a polgármester időarányos (2024.10.01.-2024.12.31.) időszakra terjedő szabadság ütemtervét is.

Mindezekre figyelemmel, két döntési javaslatot terjesztek a testület elé.

**„A” változat:**

A Képviselő-testület Bedő Tamás polgármester 2024. szeptember 30. napjáig ki nem vett 42 nap szabadságából 37 napot pénzben megvált, és részére szabadságmegváltás jogcímén bruttó 1.724.000 Ft-ot engedélyez kifizetni. A fennmaradó 5 nap átvitelre kerül a polgármester 2024. október 1. napján kezdődő jogviszonyába.

2. A 2024. 10.01. - 2024.12.31. közötti időszakra a polgármester **15 nap** szabadságra jogosult, melyet a következők szerint kíván kivenni:

október 7-11.; 25, 29-31. 9 nap

november 8, 1 nap

december 7, 14, 23, 30-31 5 nap

Összesen: 15 nap

Amennyiben az „A” változatot fogadja el a képviselő-testület, úgy a Kttv. 107.§-a rendelkezései szerint a megváltás kifizetésére a döntéstől számított 40 nap elteltével kerülhet sor,

**„B” változat:**

1. A Képviselő-testület Bedő Tamás polgármester 2024. szeptember 30. napjáig ki nem vett 42 nap szabadságát nem váltja meg, az átvitelre kerül a polgármester 2024. október 1. napján kezdődő jogviszonyába.

2. A 2024. 10.01. - 2024.12.31. közötti időszakra a polgármester (42 nap áthozott, 10 nap időarányos) **összesen 52 nap** szabadságra jogosult, melyet a következők szerint kíván kivenni:

október 7-11.; 25, 29-31. 9 nap

november 8 1 nap

december 7, 14, 23, 30-31 5 nap

Összesen: 15 nap

A fennmaradó szabadságnapok száma: 37 nap, amelyről a későbbiekben fog rendelkezni.

Kérem a Tisztelt Képviselő-testületet, hozza meg döntését a polgármester ki nem vett szabadságáról és a szabadság ütemtervéről.

**Határozati javaslat**

Csongrád Városi Önkormányzat Képviselő-testülete megtárgyalta a „*”* című előterjesztést és az alábbi döntést hozza:

**„A” változat:**

**1.** A Képviselő-testület Bedő Tamás polgármester 2024. szeptember 30. napjáig ki nem vett 42 nap szabadságából 37 napot pénzben megvált, és részére szabadságmegváltás jogcímén bruttó 1.724.000 Ft-ot engedélyez kifizetni. A fennmaradó 5 nap átvitelre kerül a polgármester 2024. október 1. napján kezdődő jogviszonyába.

**2.** A Képviselő-testület Bedő Tamás főállású polgármester időarányos szabadság ütemtervét 2024. 10.01. - 2024.12.31. közötti időszakra az alábbiak szerint fogadja el:

október 7-11.; 25, 29-31. 9 nap

november 8, 1 nap

december 7, 14, 23, 30-31 5 nap

**Összesen: 15 nap**

Határidő: a szabadságmegváltás kifizetése 2024. november 15. napjáig

Felelős: Dr. Juhász László jegyző

**„B” változat:**

**1.** A Képviselő-testület Bedő Tamás polgármester 2024. szeptember 30. napjáig ki nem vett 42 nap szabadságát nem váltja meg, az átvitelre kerül a polgármester 2024. október 1. napján kezdődő jogviszonyába.

**2.** A Képviselő-testület Bedő Tamás főállású polgármester időarányos szabadság ütemtervét 2024. 10.01. - 2024.12.31. közötti időszakra az alábbiak szerint fogadja el:

október 7-11.; 25, 29-31. 9 nap

november 8 1 nap

december 7, 14, 23, 30-31 5 nap

**Összesen: 15 nap**

Bedő Tamás polgármester a fennmaradó 37 nap szabadságnapról a későbbiek során fog rendelkezni.

Határidő: folyamatos

Felelős: Dr. Juhász László jegyző

Erről jegyzőkönyvi kivonaton értesítést kap:

1. Bedő Tamás polgármester

2. Képviselő-testület tagjai

3. érintettek

Csongrád, 2024. október 01.

 Bedő Tamás

 polgármester